पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर यशवंत कुमार ने कंटेनमेंट जोन के आदेश में आंशिक संशोधन करते हुए खाद,बीज संग्रहण, भंडारण की छूट संबंधी संशोधित आदेश जारी किया है। जारी आदेश में कहा गया है कि जिले में कोविड-19 के बढ़ते संक्रमण के बचाव एवं रोकथाम के लिए 6 मई की सुबह 6 बजे तक कंटेनमेंट जोन घोषित किया गया है।
चूकिं खाद, बीज आवश्यक वस्तु अधिनियम 1955 की अनुसूची में आवश्यक वस्तु अंतर्गत आता है। जिसके तहत इसका भंडारण वितरण कार्य समय पर किया जाना अति आवश्यक है। इसलिए खाद, बीज का भंडारण कार्य हेतु जिले के सभी रेंक पॉइंट एवं बीज संग्रहण भंडारण केंद्रों में खाद तथा बीच का लोडिंग, अनलोडिंग एवं परिवहन डबल लॉक गोदाम तथा सहकारी समितियों एवं निजी गोदामों में सुबह 6 बजे से शाम 6 बजे तक अनुमति दी गई है।
इन शर्ताें के साथ दी गई है अनुमति
कार्यस्थल पर सैनिटाइजर साबुन एवं स्वच्छ पानी की व्यवस्था अनिवार्य रूप से करना होगा। ट्रांसपोर्टर वाहन चालक एवं मजदूरों द्वारा फेस मास्क का उपयोग किया जाएगा एवं सोशल फिजिकल डिस्टेंसिंग का पालन करते हुए कार्य करें। परिवहन कार्य में उपयोग हो रहे वाहन के अंदर में 2 से अधिक व्यक्ति न हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn